
	[bookmark: nev]SZABÓ BENCE
szabobence20010408@gmail.com
építőmérnöki
BSc, 5. félév
Budapesti Műszaki és Gazdaságtudományi Egyetem
Építőmérnöki Kar
	
[bookmark: _GoBack]






Témavezetők:
	Dr. Kövesdi Balázs
egyetemi docens, BME ÉMK

	Dr. Dunai László
egyetemi tanár, BME ÉMK




Lánchíd lánclemezek korróziós állapotának elemzése

A TDK dolgozatom a Széchényi Lánchíd lehorgonyzó kamráiban lévő lánclemezek korróziós állapotának elemzésével foglalkozik.
A kutatási munkám során elsőként áttekintettem a Széchenyi Lánchíd történelmét, illetve a hídon végzett korábbi vizsgálatokat, különös tekintettel a korábbi korróziós vizsgálatokra. Ezután a korróziót, mint fizikai jelenséget ismertetem, és bemutatom a nemzetközi szakirodalomban elérhető korróziós modelleket. Ezt követően a Lánchíd lánclemezein 2022. évben a BME Hidak és Szerkezetek Tanszék által végzett korróziós mérések folyamát ismertetem, majd szemléltetem a mérési eredményeket. A lemezvastagságmérési eredményeket a dolgozatom során részletesen feldolgozom, melynek kiértékelése alapján matematikai statisztikai modellt dolgozok ki a lánclemezek korróziós modelljének és állapotának leírására. A statisztikai modell alapján a jövőben pontosított végeselemes modell lesz készíthető a láncelemek korrodált geometriájáról, mely numerikus modell segítségével a lánclemezek húzási teherbírása pontosabban meghatározhatóvá válik akár determinisztikus, akár sztochasztikus számítások alapján.



